Hr. Lauri Läänemets

Siseminister

KIRJALIK KÜSIMUS

11. detsember 2024

**Kriisiõppusega Decisive Lancer 2024**

Lugupeetud siseminister

Decisive Lancer 2024 õppuse raames mängiti läbi mitmeid elanikkonnakaitsega seotud tegevusi, sealhulgas ulatusliku evakuatsiooni ja varjumise korraldust. Kohalikud omavalitsused kandsid olulist rolli riigiasutuste toetamisel, ulatusliku evakuatsiooni, kerksuskeskuste, varjumise ja ajutise elupinna korraldamisel ning hoolekandeasutuste elanike evakueerimisel.

Tulenevalt eeltoodust palun teil vastata järgnevatele küsimustele:

1. Kui palju on omavalitsused saanud rahalist toetust riigi poolt, et täita eelpool nimetatud ülesandeid?

2. Milliseid konkreetseid meetmeid on Siseministeerium rakendanud, et tagada omavalitsuste suutlikkus täita neile pandud kohustusi?

3. Kui suur on Päästeameti reaalne võimekus ulatusliku evakuatsiooni kohti käigus hoida ja kui kaua?

4. Milline on plaan juhuks, kui Päästeameti võimekus on ammendunud?

5. Kui palju Eestis on ulatusliku evakuatsiooni kohti, kus toimepidevus on tagatud?

6. Kui palju on nende toimepidevuse tagamiseks investeeritud ning kui paljudele inimestele need kohad on mõeldud?

Lugupidamisega

(digitaalselt allkirjastatud)

Vladimir Arhipov

Eesti Keskerakonna fraktsiooni liige